سریہ عمیر بن عدی

سریہ عمیر بن عدی ہجرت کے دوسرے سال رمضان میں پیش آیا۔ اس میں حضور نے عمیر بن عدی خطمی کویہودی قبیلہ بنو خطمہ کی ایک شاعرہ عصماء بنت مروان خطمیہ کے قتل کے لیے روانہ کیا تھا، یہ ان کے رشتہ کی بہن بھی تھی۔

وجہ قتل 
عصماء بنت مروان ہجوگو شاعرہ تھی۔ وہ اپنے اشعار میں مسلمانوں کی ہجو لکھتی اور خاص طور پر حضور اکرم ﷺ کی شان میں بڑے گستاخانہ اشعار کہتی، اپنے ایام ماہواری کے گندے کپڑے مسجد میں ڈال دیا کرتی، اسلام کے عیوب بیان کرتی تھی، اپنی قوم کو حضور کے خلاف جنگ کرنے پر اکساتی رہتی تھی۔ شاعر رسول حسان بن ثابت اس کا جواب دیا کرتے تھے۔ جب حضور کو اس کی ہجوگوئی کی اطلاع ملی تو فرمایا:

 ایک نابینا صحابی  عمیربن عدی نے  عہد کرلیاکہ حضورﷺ کی بدر سے بہ سلامتی واپسی کے بعد اس شاعرہ کو قتل کردوں گا،

واقعات 
نابینا صحابی عمیر بن عدی خطمی بدر میں فتح کے بعد جب حضور ﷺ واپس ہوئے تو عمیر اپنی منت پوری کرنے کے لیے تلوار لے کر نکلے اور رات کے وقت اس کے گھر میں داخل ہو کر اسے قتل کر دیا۔ اور صبح آکر حضور کو اطلاع دی کہ میں نے اسے قتل کر دیا۔ حضور نے فرمایا:

حضورﷺ نے لوگوں سے فرمایا: اگر کوئی ایسے شخص کو دیکھنا چاہے جس نے اللہ اور اس کے رسول کی غائبانہ مدد کی ہو تو وہ عمیر بن عدی کو دیکھے، حضرت عمر نے نابینا کہا تو فرمایا کہ ان کو نابینا نہ کہو، یہ بینا اور بصیر ہیں، جب وہ بیمار ہوئے تو حضور ﷺ ان کی عیادت کے لیے تشریف لے گئے، عمیر نے عصماء کا قتل 26 رمضان کو کیا تھا۔

ابن عساکر کی روایت میں واقعہ کی تفصیل کچھ اس طرح ہے کہ یہ کھجور فروخت کر رہی تھی، یہ اس کے پاس گئے اور کہا تمہارے پاس کھجور ہے؟ اس نے کہا ہاں ہے اور انہیں کھجور دکھانے لگی۔ انہوں نے کہا مجھے اس سے بھی عمدہ چاہیے۔ یہ سن کر وہ اپنے گھر میں گئی، یہ بھی اس کے پیچھے پیچھے گھر میں داخل ہو گئے، ادھر ادھر دیکھا تو کوئی نظر نہ آیا، چنانچہ اس کو قتل کر دیا۔

تنقید 
ان روایات پر ابن عدی، ابن جوزی اور البانی نے نقد کیا ہے اور موضوع قرار دیا ہے، تاہم ارباب سیر اس واقعہ کو نقل کرتے آئے ہیں۔

حوالہ جات 

2ھ
رمضان
سرایا
سیرت نبوی